கேது பகவான் 26.7.2017 வரை உங்கள் ராசிக்கு 5ம் வீட்டில் தொடர்வதால் தூக்கம் குறையும். பிள்ளைகளின் வருங்காலம் குறித்த ஒரு பயம் வந்து நீங்கும். தாய் மாமன் வகையில் மனத்தாங்கல் வரும். ஆன்மிகத்தில் நாட்டம் அதிகரிக்கும். புகழ்பெற்ற புண்ணிய ஸ்தலங்கள் சென்று வருவீர்கள். 27.7.2017 முதல் கேது 4வது வீட்டில் நுழைவதனால் கூடாப் பழக்க வழக்கங்கள் தொற்றிக் கொள்ளாமல் பார்த்துக் கொள்ளுங்கள். உங்களை அறியாமலேயே தாழ்வு மனப்பான்மை தலைதூக்கும். தாயாரின் உடல் நலம் பாதிக்கும். அவருடன் வீண் கருத்துமோதல் வரக்கூடும். வீண் அலைச்சல், டென்ஷன், காரியத் தாமதம், வாகன விபத்துகள் வந்து போகும். மன அழுத்தத்தைக் குறைக்க தியானம் செய்யுங்கள்.